Selv om toppen er tæt i den danske Tele2 Liga i håndbold, så er der ét hold, som har skilt sig ud fra de andre. Sidste års grundspilsvindere FCK Håndbold er godt på vej til at gentage bedriften efter lørdagens storsejr på 37-23 over AaB Håndbold, der måtte undvære sin fiberskadede playmaker Joachim Boldsen. Savnet var tilsyneladende stort for aalborgenserne, der kom skidt fra start i Frederiksberg Opvisningshal og var bagud hele 9-19 ved pausen. Det lykkedes ikke for nordjyderne at komme tættere på i anden halvleg, tværtimod måtte gæsterne altså rejse hjem med et 14-målsnederlag.

Referat:
FCK Håndbold var hele 14 mål bedre end AaB Håndbold, da de to hold mødtes lørdag eftermiddag i Tele2 Ligaen.